KÄÄNNEKOHTA Uusi toivo
Tervetuloa Käännekohtaan. Olen Muyiwa.
Tänään saatte kuulla hienoa musiikkia ja inspiroivia tarinoita.
Esittelemme palkitun artistin Wess Morganin.
Kuulemme naisesta, jonka abortti meni kamalalla tavalla pieleen.
Ensiksi käymme maassa, joka on kohonnut uusyritystoiminnan avulla.
Simisola Komolafe haastattelee yritystoimintamallin perustajaa.
MAAILMAA PYÖRITTÄMÄSSÄ
Ruanda tuo ihmisten mieliin vuoden 1994 kansanmurhat.
Se oli hyvin vaikeaa aikaa, -
tänään haluan kuitenkin keskittyä toivoon.
Kertoisitko, mitä jännittäviä asioita Ruandassa nykyään tapahtuu?
Kun kutsun liikemiehiä vierailulle Ruandaan, he kysyvät, -
onko siellä turvallista.
Se on yksi turvallisimmista maista.
Ruanda on muuttunut paljon vuodesta 1994, -
jolloin miljoona ihmistä kuoli sadassa päivässä.
Ruandalaisilla on nykyään visio nimeltä "Visio 2020".
He aikovat mullistaa Ruandan liike-elämän ja yhteiskunnan.
Millaista elämä Ruandassa on?
Pääkaupunki Kigali on yksi Afrikan siisteimmistä kaupungeista.
Kuukauden viimeisenä lauantaina ihmiset siivoavat asuinalueensa.
Se on siisti kaupunki, ja sen maisemaa hoidetaan.
Vähät varat käytetään kestäviin projekteihin.
Olet ollut mukana kehittämässä uusyrityskeskusta.
Mukana ovat myös kansainvälinen kristillinen kauppakamari -
Regents-yrityskeskus.
Rakennamme uusyrityskeskuksen prototyyppiä.
Teemme yhteistyötä hallituksen kanssa.
Pienten yritysten aloittamista on helpotettu, -
koska pienet yritykset pyörittävät valtion taloutta.
Meidän tehtävämme on kouluttaa nuoria yrittäjiä -
ja auttaa heitä aloittamaan yritystoimintansa.
Autamme heitä parin ensimmäisen vuoden ajan.
Ensimmäiset oppilaanne valmistuivat joulukuussa.
Miten koulutusohjelma on auttanut ruandalaisia?
En ehdi edes kertoa kaikkia tarinoita.
Jumala on tehnyt ihmeitä ihmisten projektien kautta.
Meillä on ollut sekä pienyrittäjiä että isojen firmojen perustajia, -
jotka tulevat työllistämään satoja ihmisiä.
Kertoisitko siitä naisesta, jolla oli suuri perhe elätettävänään?
Hän alkoi elättää perhettään kuusivuotiaana, -
kansanmurhien jälkeen.
Nyt hän on 23-vuotias ja asuu veljensä ja veljenpoikiensa kanssa.
Hän opiskelee fysioterapiaa ja haluaa perustaa kuntosalin.
Koska hän ei pystynyt vielä perustamaan niin isoa firmaa, -
hän alkoi suunnitella ja valmistaa käsilaukkuja.
Hän käynnisti yrityksensä kurssin aikana ja näytti meille kuvia.
Halusin ostaa laukun, mutta ne olivat jo loppuunmyytyjä.
Myöhemmin hän antoi minulle yhden.
Hän on huippuoppilas, koska hän menestyi heti.
Yrityksen perustaminen ei vaadi suuria rahasummia.
Katsojien joukossa saattaa olla yrittäjiksi aikovia.
Heillä ei ehkä ole uusyrityskeskuksen tuomaa apua.
Kuinka he voivat saada yritystoiminnan alkuun?
Kerron muutaman perusasian, joista on apua joka maassa.
Valitse ala, josta innostut ja jonka tunnet.
Monet oppilaistamme valitsivat alan, josta heillä on kokemusta.
Eräs oppilas oli työskennellyt sairaanhoitajana 12 vuoden ajan.
Hän perusti yrityksen, joka tarjosi parempia sairaanhoitotarvikkeita.
Hän näki, mitkä ongelmat kaipasivat ratkaisua.
Jos ei tiedä mitään alasta, ei pysty toimimaan kunnolla.
On parempi valita ala, jonka tuntee.
Jos innostuu jostain muusta alasta, kannattaa ensin hankkia -
työkokemusta sillä alalla.
Hyviä neuvoja.
Olet ollut yli 23 vuotta talouselämässä.
Miltä on tuntunut nähdä, -
kuinka Jumalan antama visio on alkanut käydä toteen?
Olen saanut maailman mielenkiintoisimman työn.
Näen, kuinka Jumala on valmistanut minua tähän lukiosta saakka.
Matkan varrella olen ollut monenlaisissa työpaikoissa.
Mahdollisuus perustaa uusyrityskeskus, -
joka muuttaa kansakuntia hengellisesti ja taloudellisesti, -
on tuottanut minulle suurta iloa.
Siinä tuli hyviä neuvoja yrityksen aloittamiseen.
Kansakunta voi muuttua yritystoiminnan kautta.
Seuratkaa siis unelmianne ja eläkää niitä todeksi.
Lisää tauon jälkeen.
"MINÄ ILOITSEN SUURESTI HERRASSA, -
MINUN SIELUNI RIEMUITSEE MINUN JUMALASSANI." JES. 61:10
Vieraanani on Wess Morgan, -
joka johtaa alkoholiongelmien ehkäisyyn tähtäävää järjestöä.
Hän ei ole pelkästään hyväntekijä, vaan myös lahjakas muusikko.
Tervetuloa. -Kiitoksia.
Ennen kuin siirrymme hengellisiin kysymyksiin, -
rakastan kenkiä, ja sinulla on uskomattomat kengät.
Mikä on kengännumerosi? -11.
Liian pienet! Muuten olisin joutunut viemään ne.
Pidän niistä itsekin. Laadukkaat ja hyvät.
Kun tulit studioon, naisille tapahtui jotain, -
eikä se ollut Pyhä Henki.
Ihastuivatko he kenkiin? -Kengillä ei ollut osaa eikä arpaa.
Tarvitsetko vaimoa? -Olen jo naimisissa.
Siirrytään hengellisiin aiheisiin.
Järjestösi auttaa alkoholiongelmaisia ihmisiä.
Sinä olet itse kamppaillut samojen ongelmien kanssa.
Olen nähnyt sinun kertovan, että tulet kristitystä kodista.
Mikä tapahtuma sai sinut pois siltä tieltä?
Etkö kokenut kristinuskoa omaksesi?
Vai häiritsikö jokin kirkossa sinua niin paljon, -
ettet nähnyt Kristusta?
Minulta kysytään tätä usein.
Yritän usein saada itsekin selvää siitä ajanjaksosta.
Haluaisin tietää, mikä sai minut lähtemään omille teilleni.
Ensinnäkin, vanhempani olivat murrosvaiheessa.
Olimme vahvasti mukana uskonnossa, -
jossa oli mukana paljon ihmisten keksimiä sääntöjä.
Isäni ja äitini alkoivat tutkia asioita.
He ovat ihmisiä, jotka elävät niin kuin saarnaavat.
Heidän saarnansa perustuivat kuitenkin ihmisten varaan.
Siitä oli sitten tehty uskonto.
Turhauduin siitä.
Vihollinen käytti hyväkseen vanhempieni murrosvaihetta.
He alkoivat tutkia heidän opetustensa raamatullisuutta.
Samaan aikaan he paimensivat perustamaansa seurakuntaa.
Vihollinen käytti hyväkseen tilanteen kaoottisuutta.
Tähän liittyy eräs toinen hauska asia.
Minä ja monet kaverini kasvoimme kirkossa, -
joka eristi itsensä maailmasta totaalisesti.
Meillä ei saanut olla ei-uskovia kavereita.
Kaikki kaverit olivat seurakunnassa.
Seurakuntamme pojat olivat kaikki minua vanhempia.
He vetivät minut isojen poikien maailmaan liian varhain.
Inhoan erityisesti yhtä asiaa uskonnoissa.
Jos uskonnollinen yhteisö ei osaa selittää jotain asiaa, -
siitä tulee tabu.
Jos ihmiset eivät saa puhua jostain asiasta, he alkavat kokeilla sitä.
Yksi puheenaihe, jonka olet ottanut esille, -
on päihteiden väärinkäyttö.
Sinä olet todistus siitä, että ihminen voi päästä kuiville -
ja saada uuden elämän.
Laulat upeasti, -
ja naiset kilpailevat huomiostasi.
Sinua on siunattu.
Sinulla on upea ura, ja kappaleesi roikkuvat listoilla.
Näin sinut Stellar Awards -palkintogaalassa.
Mitä kuuluu Wess Morganin uskonelämään?
Jotkin mainitsemistasi asioista saavat minut herkistymään.
Sanoit, että ulkopuolelta katsottuna minulla menee hyvin.
Ihmiset katsovat julkisuuden henkilöitä -
ja pastoreita, joiden seurakunnat menestyvät -
ja joiden työ kantaa paljon hedelmää.
Moni luulee, että palava palvelutyö syntyy siitä, -
että joku päättää vain seurata Jeesusta palavasti.
Totuus on kuitenkin se, -
että intohimoisen asenteen takana on usein jokin syvä tragedia.
Olemme innokkaita ja palavia julistuksessamme, -
koska se ei perustu teoriaan, vaan käytännön kokemukseen.
Missä vaiheessa sitten itse nyt olen?
Äskettäin tuli täyteen seitsemän raitista vuotta.
Se on todellinen ihme.
On ihme, että voin istua täällä ilman sitä levotonta janoa, -
joka ajoi minut päihteisiin.
Aikamme alkaa olla lopuillaan, -
mutta olisiko sinulla jotain neuvoa katsojille, -
jotka käyttävät huumeita tai joiden lapsella on huumeongelma?
Miten kutsuisit heitä takaisin?
Jos läheisesi on narkomaani, -
paras on pysytellä pois tieltä ja vain rukoilla.
On virhe yrittää kontrolloida narkomaania.
Vain Jumala voi tehdä sen.
Vain Jumala voi katkaista heidän kahleensa.
Siksi neuvoni on pysyä kauempana.
Silloin Jumala pääsee työstämään sitä ihmistä.
Olisipa meillä enemmän aikaa. Kiitos haastattelusta.
Tein sen mielelläni.
Ota meihin yhteyttä, jos sinulla on vaikeuksia tällä alueella.
"KATSELKAA KUKKIA, KUINKA NE KASVAVAT: -
EIVÄT NE TYÖTÄ TEE EIVÄTKÄ KEHRÄÄ.
KUITENKIN MINÄ SANON TEILLE: -
EI SALOMO KAIKESSA LOISTOSSANSA -
OLLUT NIIN VAATETETTU KUIN YKSI NIISTÄ." LUUK. 12:27
Muyiwa ja Riversongs ovat taas täällä -
uudella albumillaan "Julistamme hänen nimeään kaikkialla".
Kuninkaiden kuningas, kirkkauden Herra
Hanki Muyiwan uusin albumi näiden nettisivujen kautta.
Seuraavan naisen rakkaudenkaipuu sai hänet väärille raiteille.
Hinnan maksoivat hänen lapsensa.
Avioero on vaikea paikka.
Vanhempien ero sai Tiffanyn nousemaan kapinaan.
Olin isän tyttö.
Kun hän lähti, sydämeni särkyi.
Äiti alkoi käydä treffeillä, ja kun näin hänet toisen miehen kanssa, -
aloin huutaa. Se oli kamalaa.
12-vuotiaana Tiffany alkoi liikkua vanhemmassa seurassa.
He saivat hänet juomaan, ottamaan huumeita ja harrastamaan seksiä.
Olin 12-vuotias, ja ystäväni haastoi minut seksiin.
Kaikki muutkin tekivät niin, joten miksen minäkin?
Seuraavien vuosien ajan Tiffany juhli tukahduttaakseen vihansa.
15-vuotiaana hän tuli raskaaksi.
Raskaus yllätti minut.
Halusitko jatkaa raskautta?
Halusin, mutta vain siksi, koska halusin kapinoida.
Sain äitini hätääntymään.
Tiffanyn vanhemmat veivät hänet aborttiklinikalle.
Muistan huutaneeni autossa abortin jälkeen.
Tunsin kipua, ja kokemus oli muutenkin traumaattinen.
En kuitenkaan ymmärtänyt vielä teon vakavuutta.
Tiffany tuli uudestaan raskaaksi.
Olin maannut usean eri miehen kanssa.
Tiffany meni aborttiklinikalle poikaystävänsä kanssa.
Vatsaani alkoi koskea niin paljon, etten voinut mennä töihin.
Äitini vei minut lääkäriin, ja siellä kävi ilmi, -
että sisälläni oli sikiön osia.
Ne olivat vauvan käsiä tai jalkoja.
Tiffanylle oli tehty vääränlainen abortti raskauden kestoon nähden.
Hän joutui leikkaukseen.
Kolme vuotta myöhemmin Tiffany oli jälleen raskaana.
Hän oli huumeidenkäyttäjä ja suunnitteli kolmatta aborttiaan.
Aiemmilla kerroilla minut oli nukutettu.
Tällä kertaa kuulin kaiken, ja se oli elämäni traumaattisin kokemus.
Muistan vakuumin äänen, -
ja yhtäkkiä tunsin, kuinka sisuksiani revittiin.
Lääkäri kielsi huutamasta, etteivät muut potilaat säikähdä.
Tiffany erosi poikaystävästään, mutta etsi yhä rakkautta.
Mitä etsit noiden vuosien aikana?
Etsin rakkautta.
Seksi oli minulle todiste miehen rakkaudesta, -
vaikka se riisti sydäntäni.
Kun ystävä pyysi Tiffanya sinkkujen iltaan, hän lähti mukaan, -
vaikkei pitänyt itseään uskovana.
Illassa tapasin ryhmän nuoria, jotka ylistivät Herraa.
Tunsin oloni vapaaksi.
Tiffany meni sunnuntain kokoukseen, ja siellä hänen sydämensä muuttui.
Otin Jeesuksen vastaan ja aloin itkeä.
Tiesin, että minun piti seurata Herraa.
Se oli elämäni vaikeinta aikaa.
Raittiina minun piti hyväksyä, kuka olin.
Tiffany lopetti juhlimisen, mutta vanhempien ero tuotti yhä tuskaa.
Muistan itkuiset keskustelut isoäitini kanssa.
Hän yritti rohkaista minua.
Yksinäisyys sai minut lukemaan Raamattua.
Raamatun äärellä Tiffany alkoi ymmärtää abortin vakavuuden.
Murruin kun ymmärsin, -
että olin murhannut kolme lasta.
Se oli valtavan kivuliasta, ja pyysin Herralta anteeksi.
En voinut muuttaa sitä tosiasiaa, -
että kolme ihmistä ei koskaan saisi elää elämäänsä.
Kärsin syyllisyydestä jonkin aikaa, mutta sitten Herra vapautti minut.
Nyt saan niistä tunteista voimaa rukoilla sen puolesta, -
että ihmiset valitsisivat elämän.
Tiffany löysi aviomiehen ja odottaa ensimmäistä lastaan.
Aviomieheni on maailman ihanin.
Aikaisemmin halusin vain täyttää oman rakkaudenkaipuuni.
Nyt se on kaikki lahjaa.
Jeesus täyttää rakkaudenkaipuuni, ja mieheni rakkaus on pelkkä lahja.
Mitä toivot lapsellesi?
Toivon, että Jumalan suunnitelmat toteutuvat hänen kohdallaan.
Uskoon tullessani löysin rakkauden, jota olen aina etsinyt.
Herra rakastaa minua. Hänen Sanansa on jalkojeni lamppu.
Tunnen sen joka päivä.
Jeesus rakastaa sinua virheistäsi huolimatta.
Jos etsit rakkautta miehiltä, kuuntele sanojani: -
ihmiset eivät voi antaa sinulle tarvitsemaasi rakkautta.
Jos olet tehnyt abortin, Jumala voi antaa sinulle anteeksi.
Jos harkitset aborttia, Jumala voi auttaa sinua.
Hänellä on suunnitelma lapsesi varalle.
Jos olet painostanut jotakuta toista aborttiin, -
Jumala voi antaa sinulle anteeksi.
Pyydetään yhdessä Jeesukselta apua tilanteeseesi.
Hänellä on siihen ratkaisu.
Herra Jeesus, en tiedä, mitä minun tulisi tehdä.
Olen hämmentynyt.
Auta minua näkemään rakkautesi.
Auta minua selviämään tästä myrskystä.
Jeesuksen nimessä, aamen.
Jos rukoilit tämän rukouksen, ota meihin yhteyttä.
Nyt Wess Morgan esittää kappaleen "Valitsen ylistyksen."
Olen ollut pitkään vaiti
Olen ollut pitkään ilman ylistyslaulua
Masennus valtasi mieleni
Pilvet peittivät taivaan
Silloin hiljainen ääni puhui
Ja herätti hiipuneen intoni
Ääni oli niin hiljainen
Olen tehnyt päätöksen
Ylistän sinua
Sisimpäni ei voi olla hiljaa
Olen tässä kanssasi
Ylistän sinua
Haluan koko maailman tietävän sen
Olen päättänyt sen
Herra, kutsutko minua?
Haluatko tavata minut salaisessa paikassa?
Olen ikävöinyt tätä hetkeä
Ylistän sinua
Joskus on päätettävä ylistää, oli tilanne mikä tahansa
Herra, en anna periksi
Sitoudun sinuun
Ylistän sinua
Haluan koko maailman tietävän sen
Olen päättänyt sen
En tiedä, mikä on elämäntilanteesi
Olen elävä todiste siitä, että Jumala voi korjata kaiken
Vaikka ihmiset eivät enää uskoisi sinuun, -
Jumala ei ikinä epäonnistu.
Kohota kätesi ja siunaa häntä, missä tahansa oletkin.
Julista ääneen, että ylistät häntä.
Tiedän, että parannat minut
Olen päättänyt ylistää sinua
Suomennos: Hanna Tischer